ประกาศกรมการขนส่งทางบกประกาศกรมการขนส่งทางบกเรื่อง หลักเกณฑ์ วิธีการและเงื่อนไขการผ่อนชำระภาษีค้างตามพระราชบัญญัติการขนส่งทางบกพ.ศ. ๒๕๒๒(ฉบับที่ ๓)[๑] ตามที่ได้มีประกาศกรมการขนส่งทางบกเรื่อง หลักเกณฑ์ วิธีการ และเงื่อนไขการผ่อนชำระภาษีค้างตามพระราชบัญญัติการขนส่งทางบก พ.ศ. ๒๕๒๒ (ฉบับที่ ๒) ประกาศ ณ วันที่ ๑๕ มกราคม๒๕๔๗ ไว้แล้ว นั้นเพื่อให้การผ่อนชำระภาษีค้างสำหรับเจ้าของรถที่มีรถค้างชำระภาษีจำนวนหลายคันหรือมีภาษีค้างชำระเป็นเงินจำนวนมากเป็นไปด้วยความสะดวก รวดเร็ว และเหมาะสมยิ่งขึ้น อาศัยอำนาจตามความในมาตรา ๘๖/๓วรรคสอง แห่งพระราชบัญญัติการขนส่งทางบก พ.ศ. ๒๕๒๒แก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๐) พ.ศ. ๒๕๔๖ และมาตรา ๕แห่งพระราชบัญญัติการขนส่งทางบก (ฉบับที่ ๑๐) พ.ศ. ๒๕๔๖อธิบดีกรมการขนส่งทางบกออกประกาศไว้ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง หลักเกณฑ์ วิธีการ และเงื่อนไขการผ่อนชำระภาษีค้างตามพระราชบัญญัติการขนส่งทางบก พ.ศ. ๒๕๒๒ (ฉบับที่ ๒) ประกาศ ณ วันที่ ๑๕ มกราคม๒๕๔๗ข้อ๒ ผู้ขอผ่อนชำระภาษีตามประกาศนี้๒.๑เป็นผู้ประกอบการขนส่ง ผู้ถือกรรมสิทธิ์หรือผู้ครอบครองรถตามที่ปรากฏชื่อทางทะเบียนที่มีรถค้างชำระภาษีจำนวน ๒๐ คันขึ้นไป หรือมีภาษีค้างที่ต้องชำระเป็นจำนวนตั้งแต่ ๕๐,๐๐๐ บาทขึ้นไป๒.๒ต้องทำความตกลงและชำระภาษีค้างเป็นบางส่วนตามบันทึกความตกลงขอชำระภาษีค้างชำระไว้แล้วข้อ๓ให้ผู้ประสงค์ขอผ่อนชำระภาษีค้างแสดงความจำนงขอผ่อนชำระภาษีค้าง ณหน่วยงานกรมการขนส่งทางบกที่รถนั้นอยู่ในความรับผิดชอบ พร้อมด้วยหลักฐาน ดังนี้๓.๑ภาพถ่ายบัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลกรณีผู้ขอผ่อนชำระภาษีเป็นนิติบุคคล๓.๒หนังสือมอบอำนาจ กรณีผู้ขอผ่อนชำระภาษีไม่ได้มาดำเนินการด้วยตนเองข้อ๔หลักเกณฑ์และเงื่อนไขการผ่อนชำระภาษีค้าง๔.๑ผู้ขอผ่อนชำระภาษีจะต้องทำความตกลงผ่อนชำระภาษีค้างเป็นหนังสือพร้อมบัญชีรถที่ขอชำระภาษี ตามแบบที่กรมการขนส่งทางบกกำหนดต่อนายทะเบียนตามข้อ ๓แล้วแต่กรณี๔.๒จำนวนเงินภาษีค้าง ให้เฉลี่ยเป็นรายงวด ๓ เดือน และแต่ละงวดต้องไม่ต่ำกว่า ๕๐,๐๐๐บาท เว้นแต่งวดสุดท้ายจำนวนเงินอาจจะต่ำกว่า ๕๐,๐๐๐ บาท ได้ ทั้งนี้ระยะเวลาที่ผ่อนชำระให้เป็นไปตามเกณฑ์ที่กำหนด ดังนี้จำนวนเงินภาษีค้างระยะเวลาสูงสุดไม่เกิน ๖,๐๐๐,๐๐๐ บาทไม่เกิน ๗,๐๐๐,๐๐๐ บาทไม่เกิน ๘,๐๐๐,๐๐๐ บาทไม่เกิน ๙,๐๐๐,๐๐๐ บาทไม่เกิน ๑๐,๐๐๐,๐๐๐ บาทเกินกว่า ๑๐,๐๐๐,๐๐๐ บาท ขึ้นไป๕ ปี๖ ปี๗ ปี๘ ปี๙ ปี๑๐ ปี๔.๓การผ่อนชำระภาษีในแต่ละงวด ผู้ขอผ่อนชำระภาษีต้องจัดทำบัญชีรถที่ขอชำระภาษีตามแบบที่กรมการขนส่งทางบกกำหนดแนบมาด้วย และต้องชำระภาษีค้างทั้งหมดเป็นรายคันให้เสร็จสิ้นในแต่ละงวด๔.๔การผ่อนชำระภาษีในแต่ละงวดที่ไม่เป็นไปตามจำนวนเงินในข้อ ๔.๒ให้เป็นอำนาจของนายทะเบียนที่รถนั้นอยู่ในความรับผิดชอบเป็นผู้พิจารณาตามเหตุผลและความจำเป็นแต่ต้องไม่ต่ำกว่างวดละ ๓๐,๐๐๐ บาท๔.๕หากผู้ขอผ่อนชำระภาษีผิดนัดไม่ผ่อนชำระภาษีติดต่อกันตั้งแต่ ๒ งวดขึ้นไปผู้ขอผ่อนชำระภาษีหมดสิทธิผ่อนชำระและต้องชำระภาษีที่ค้างทั้งหมดให้เสร็จสิ้นในคราวเดียวกันเว้นแต่นายทะเบียนที่รถนั้นอยู่ในความรับผิดชอบพิจารณาเห็นว่าผู้ขอผ่อนชำระภาษีมีเหตุผลและความจำเป็น จึงอนุญาตให้ผ่อนชำระภาษีต่อไปได้การผิดนัดไม่ผ่อนชำระภาษีติดต่อกันตั้งแต่๒ งวดขึ้นไป หรือผิดนัดไม่ผ่อนชำระภาษีงวดสุดท้ายเป็นเวลาเกิน ๓ เดือนขึ้นไปให้นายทะเบียนมีอำนาจไม่รับดำเนินการทางทะเบียนใด ๆเกี่ยวกับรถที่ผู้ขอผ่อนชำระภาษียังมิได้ชำระภาษีที่ค้างครบถ้วนเว้นแต่การแจ้งเลิกใช้รถข้อ๕ผู้ขอผ่อนชำระภาษีจะต้องชำระภาษีในแต่ละงวด ณหน่วยงานกรมการขนส่งทางบกที่รถนั้นอยู่ในความรับผิดชอบไว้เท่านั้นข้อ๖กรณีผู้ขอผ่อนชำระภาษีได้มีการทำหนังสือขอผ่อนภาษีรถประจำปีที่ค้างชำระตามประกาศกรมการขนส่งทางบก เรื่อง หลักเกณฑ์ วิธีการ และเงื่อนไขการผ่อนชำระภาษีค้างตามพระราชบัญญัติการขนส่งทางบก พ.ศ. ๒๕๒๒ (ฉบับที่ ๒) ไว้แล้วให้ถือว่าหนังสือขอผ่อนชำระยังคงมีผลผูกพันกันต่อไปทั้งนี้ตั้งแต่วันที่ ๒๐ กุมภาพันธ์ ๒๕๔๗ เป็นต้นไปประกาศ ณ วันที่ ๒๐กุมภาพันธ์ พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบกญาณี/พิมพ์๒๑กันยายน ๒๕๔๗นวพร/สุนันทา/ตรวจ๑๔ตุลาคม ๒๕๔๗โชติกานต์/ปรับปรุง๑๕ พฤษภาคม ๒๕๕๘[๑] ราชกิจจานุเบกษาเล่ม ๑๒๑/ตอนที่ ๕๑ ง/หน้า ๓๐/๒๔ มิถุนายน ๒๕๔๗